Dómnefnd hefur valið tíu sem keppa um eftirsótta titilinn Harðasti iðnaðarmaður Íslands . Útvarpsstöðin X 977 í samstarfi við HíKOKI , ProJob og Roadhouse , leitar að harðasta iðnaðarmanninum á Íslandi . Undanfarnar vikur hefur hlustendum X 977 boðist að koma með tilnefningar um harðasta iðnaðarmanninn og komu inn fjölmargar ábendingar um slíka . Sérstök dómnefnd fór svo yfir allar tilnefningar . Hún hefur valið tíu einstaklinga sem þóttu skara framúr og hefst nú kosning á harðasta iðnaðarmanni Íslands . Þetta er í fimmta skiptið sem harðasti iðnaðarmaðurinn er valinn hér á Vísi . Árið 2015 var Arnór Davíð Pétursson pípari valinn , 2016 var það Halldóra Þorvarðardóttir blikksmiður , 2017 Auður Linda Sonjudóttir og 2018 Kristín Snorradóttir skrúðgarðyrkjufræðingur . Kosningin stendur yfir í tvær vikur en sigurvegarinn fær 100 þúsund króna gjafabréf á Roadhouse , vinnufatnað að andvirði 100 þúsund krónur frá ProJob og glæsilegt fjögurra véla sett í tösku með þremur rafhlöðum að andvirði 170 þúsund krónur frá HíKOKI . Hér fyrir neðan má sjá keppendur og lesa meðmælabréfin sem fylgdu tilnefningum þeirra . Meðmælabréf : Guðrún Kristín vinnur á dekkjaverkstæði þar sem hún gerir allt frá því að ballansera 13 tommu dekk upp í að gera við 60 tommu risadekk . Hún fer létt með það og er með góða þjónustulund , brosmild og gerir allt fyrir kúnnann . Meðmælabréf : Eva á sér sögn sem hljómar svona : „ Life begins at the end of your comfort zone . “ Hún er búin með meistarapróf í smíði ( húsa og húsgagna ) og nú er hún að kenna í Tækniskólanum . Eva er DÚER . Ef eitthvað þarf að laga gerir hún það bara . Hún er bara 37 ára en er búin að gera mikið í lífinu sem hefur haft áhrif á margar manneskjur . Hún sagði einu sinni við mig „ þú getur allt ef þú ætlar þér það . “ Þetta hefur setið pikkfast í mér og svoleiðis ætla ég að lifa . Meðmælabréf : Anna ber niður veggi með sleggju , heldur á 30 kg múrpokum með annarri . Hún er harðari í horn að taka en flestir karl - og kvenmenn . Einstæð tveggja barna strákamamma sem vinnur erfiðisvinnu með bros á vör . Sumarið 2018 endurbyggði hún útitröppur og það rigndi nánast allan tímann . Hún kvartaði aldrei . Viðskiptavinir hennar eru hæstánægðir með gæðin sem hún skilar af sér . Hún er hress og skemmtileg , vinnusiðferði hennar er uppá tíu og andlegur styrkur hennar veitir öðrum innblástur . Meðmælabréf : Malín er án efa harðasti loftlínurafvirki Veitna ! Meðmælabréf : Geggjað duglegur . Vinnur bæði hjá Vélsmiðju Suðurlands og er í fullu námi í FSu . Er að útskrifast úr grunndeild málmiðnaðar og er byrjaður í vélaverðinum . Búin með samningstímana og er bara algjör nagli . Meðmælabréf : Margslunginn yfirburðarvélstjóri . Þekktur fyrir ósérhlífni og mikla tölvukunnáttu . Afburða suðumaður og blandmeistari . Sýnir einstakan náungakærleika og tillitssemi og er allt í öllu . Meðmælabréf : Vinnur í hvaða veðri sem er , sjö daga vikunnar , tíu til fimmtán tíma á dag , við að helluleggja , tyrfa , smíða palla , gera við bíla og margt fleira . Meðmælabréf : Joanna er harðasti iðnaðarmaðurinn . Hún vann til dæmis við að rífa niður þriggja hæða hillukerfi í vöruhúsi , þetta voru 200 tonn af stáli sem fóru í ruslið . Joanna datt milli hæða en var komin til vinnu aftur viku seinna og gaf strákunum ekkert eftir ! Gunnar Pétur Jónsson Meðmælabréf : Gamla skóla harkan ! Rúm 45 ár í múrverki , enn á fullu . Hlaðandi veggi og múrandi . Yfirleitt mættur ÁÐUR en kallað er til að redda málunum . Gerast ekki harðari . Patrekur Trostan Stefánsson Meðmælabréf : Drengurinn er fyrirmyndariðnaðarmaður ! Konur sem velja að læra karllægar iðngreinar eru fyrirmyndir yngri stelpna og annarra kvenna í samfélaginu . Það er ein niðurstaða átaksins #kvennastarf sem hófst í vor fyrir tilstilli allra iðn - og verkmenntaskóla landsins . Stúlkur í iðnnámi og aðrar sem hafa nýlokið slíku námi ræddu um stöðuna við blaðamann . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .